CELEX: 52016PC0210
Language: sl
Date: 2016-04-14
Title: Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji (vloga Grčije – EGF/2015/011 GR/Supermarket Larissa)

EVROPSKA KOMISIJA
            Bruselj, 14.4.2016
            COM(2016) 210 final
            Predlog
            SKLEP EVROPSKEGA PARLAMENTA IN SVETA
            o uporabi sredstev Evropskega sklada za prilagoditev globalizaciji (vloga Grčije – EGF/2015/011 GR/Supermarket Larissa)
            
               
         
         
            
               OBRAZLOŽITVENI MEMORANDUM
            
            
               OZADJE PREDLOGA
            
            
               1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  1
                (v nadaljnjem besedilu: uredba o ESPG).
            
            
               2.Grčija je 26. novembra 2015 vložila vlogo EGF/2015/011 GR/Supermarket Larissa za finančni prispevek iz ESPG po odpustih
                  2
                v podjetju Supermarket Larissa ABEE v Grčiji.
            
            
               3.Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. 
            
            
               POVZETEK VLOGE
            
            
                     
                        Vloga za pomoč ESPG
                     
                  
                  
                     
                        EGF/2015/011 GR/Supermarket Larisa
                     
                  
               
                     
                        Država članica
                     
                  
                  
                     
                        Grčija
                     
                  
               
                     
                        Zadevne regije (na ravni NUTS
                           3
                         2)
                     
                  
                  
                     
                        Osrednja Makedonija 
                           (Κεντρική Μακεδονία) (EL12)
                           Tesalija
                           (Θεσσαλία) (EL14)
                     
                  
               
                     
                        Datum vložitve vloge
                     
                  
                  
                     
                        26. november 2015
                     
                  
               
                     
                        Datum potrdila o prejemu vloge
                     
                  
                  
                     
                        1. december 2015
                     
                  
               
                     
                        Datum zahtevka za dodatne informacije
                     
                  
                  
                     
                        10. december 2015
                     
                  
               
                     
                        Rok za predložitev dodatnih informacij
                     
                  
                  
                     
                        21. januar 2016
                     
                  
               
                     
                        Rok za zaključek ocene
                     
                  
                  
                     
                        14. april 2016
                     
                  
               
                     
                        Merilo za pomoč
                     
                  
                  
                     
                        člen 4(1)(a) uredbe o ESPG
                     
                  
               
                     
                        Glavno podjetje
                     
                  
                  
                     
                        Supermarket Larissa ABEE
                     
                  
               
                     
                        Število zadevnih podjetij
                     
                  
                  
                     
                        1
                     
                  
               
                     
                        Sektor gospodarske dejavnosti
                     
                     
                        (Oddelek NACE Revizija 2)
                           4
                        
                     
                  
                  
                     
                        Oddelek 47 (Trgovina na drobno, razen z motornimi vozili)
                     
                  
               
                     
                        Število hčerinskih podjetij, dobaviteljev in proizvajalcev v poproizvodni fazi
                     
                  
                  
                     
                        0
                     
                  
               
                     
                        Referenčno obdobje (štirje meseci)
                     
                  
                  
                     
                        3. maj 2015–3. september 2015
                     
                  
               
                     
                        Število odpustov v referenčnem obdobju (a)
                     
                  
                  
                     
                        557
                     
                  
               
                     
                        Število odpustov pred referenčnim obdobjem ali po njem (b)
                     
                  
                  
                     
                        0
                     
                  
               
                     
                        Skupno število odpustov (a + b)
                     
                  
                  
                     
                        557
                     
                  
               
                     
                        Skupno število upravičenih prejemnikov
                     
                  
                  
                     
                        557
                     
                  
               
                     
                        Skupno število ciljnih prejemnikov
                     
                  
                  
                     
                        557
                     
                  
               
                     
                        Število ciljnih mladih, ki niso zaposleni, se ne izobražujejo ali usposabljajo (NEET)
                     
                  
                  
                     
                        543
                     
                  
               
                     
                        Proračun za prilagojene storitve (v EUR)
                     
                  
                  
                     
                        10 530 000
                     
                  
                  
                     
                  
               
                     
                        Proračun za izvajanje ESPG
                           5
                         (v EUR)
                     
                  
                  
                     
                        250 000
                     
                  
                  
                     
                  
               
                     
                        Celotni proračun (v EUR)
                     
                  
                  
                     
                        10 780 000
                     
                  
                  
                     
                  
               
                     
                        Prispevek ESPG (60 %) (v EUR)
                     
                  
                  
                     
                        6 468 000
                     
                  
                  
                     
                  
               
               OCENA VLOGE
            
            
               Postopek
            
            
               4.Grčija je vlogo EGF/2015/011 GR/Supermarket Larissa vložila 26. novembra 2015, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila 1. decembra 2015 in od Grčije zahtevala dodatne informacije 10. decembra 2015, tj. v roku dveh tednov od datuma vložitve vloge. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 14. aprila 2016. 
            
            
               Upravičenost vloge
            
            
               Zadevna podjetja in prejemniki
            
            
               5.Vloga se nanaša na 557 delavcev
                  6
               , ki so postali presežni v podjetju Supermarket Larissa ABEE. To podjetje deluje v gospodarskem sektorju, razvrščenem v oddelek 47 NACE Revizija 2 (Trgovina na drobno, razen z motornimi vozili). Do odpustov v podjetju Supermarket Larissa je prišlo v regijah na ravni NUTS 2 Κεντρική Μακεδονία (Osrednja Makedonija) (EL12) in Θεσσαλία (Tesalija) (EL14). 
            
            
               Merila za pomoč
            
            
               6.Grčija je vlogo vložila na podlagi meril za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni v referenčnem obdobju štirih mesecev v podjetju v državi članici, vključno z delavci, ki so postali presežni pri dobaviteljih in proizvajalcih v poproizvodni fazi, ter/ali samozaposlenimi osebami, ki so opustile dejavnost.
            
            
               7.Štirimesečno referenčno obdobje za vlogo traja od 3. maja 2015 do 3. septembra 2015. V referenčnem obdobju je v podjetju Supermarket Larissa ABEE postalo presežnih 557 delavcev.
            
            
               Izračun števila odpustov in opustitev dejavnosti
            
            
               8.Število odpustov v referenčnem obdobju je bilo izračunano od datuma dejanske prekinitve pogodbe o zaposlitvi ali njenega izteka.
            
            
               Upravičeni prejemniki
            
         
         
            
               9.Skupno število upravičenih prejemnikov je 557.
            
            
               Povezava med odpusti ter svetovno finančno in gospodarsko krizo, ki jo obravnava Uredba (ES) št. 546/2009
            
            
               10.Da bi Grčija dokazala povezavo med odpusti ter svetovno finančno in gospodarsko krizo, kot je obravnavana v Uredbi (ES) št. 546/2009, trdi, da je bilo grško gospodarstvo šest let zapored v globoki recesiji (od 2008 do 2013). Po podatkih grškega statističnega urada ELSTAT se je grški BDP od leta 2008 zmanjšal za 25,7 odstotne točke, javna poraba za 21 odstotnih točk in potrošnja v gospodinjstvih za 32,3 odstotne točke, medtem ko se je brezposelnost povečala za 19 odstotnih točk. 
            
            
               11.Poleg tega je upad BDP povečal razkorak med grškim BDP na prebivalca in BDP na prebivalca v EU, s čimer je izničil napredek pri doseganju ekonomske konvergence, ki ga je Grčija dosegla v obdobju 1995–2007.
            
            
               12.Poleg tega je grška vlada za reševanje odplačila zunanjih dolgov od leta 2008 sprejemala nepriljubljene ukrepe, kot so povečanje davčnih stopenj, racionalizacija javnih izdatkov in znižanje plač javnih uslužbencev. Plače v zasebnem sektorju so se znižale tudi z namenom povečanja konkurenčnosti grškega gospodarstva. 
            
            
               13.Od leta 2008 je na tisoče podjetij prenehalo opravljati dejavnost in zaprlo svoja vrata, njihovi zaposleni so bili odpuščeni, na tisoče samozaposlenih oseb pa je prenehalo opravljati svojo dejavnost, kar je prispevalo k že omenjenemu velikemu povečanju brezposelnosti. 
            
            
               14.Neposredna posledica nižjih dohodkov je bil upad potrošnje. V letu 2009 je upad potrošnje v gospodinjstvih v Grčiji zajel enak negativni trend kot v EU-27. V letih 2010, 2011 in 2013 je prišlo do oživitve potrošnje v gospodinjstvih na ravni EU- 27. Potrošnja v gospodinjstvih v Grčiji upada od začetka finančne in gospodarske krize, številke pa so v obdobju od 2008 do 2013 vsako leto slabše.
            
            
               Potrošnja v gospodinjstvih
                  (sprememba v odstotkih v primerjavi s prejšnjim letom)
            
            
                     
                  
                  
                     
                        2008
                     
                  
                  
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
               
                     
                        EU-27
                     
                  
                  
                     
                        0,9
                     
                  
                  
                     
                        –0,6
                     
                  
                  
                     
                        1,0
                     
                  
                  
                     
                        0,2
                     
                  
                  
                     
                        –0,5
                     
                  
                  
                     
                        0,1
                     
                  
               
                     
                        Grčija
                     
                  
                  
                     
                        2,9
                     
                  
                  
                     
                        –0,3
                     
                  
                  
                     
                        –6,8
                     
                  
                  
                     
                        –7,2
                     
                  
                  
                     
                        –8,9
                     
                  
                  
                     
                        –5,6
                     
                  
               
                     
                        Vir: Eurostat
                           7
                        .
                     
                  
               
               15.Po študiji INE-GSEE
                  8
               , objavljeni julija 2014, so trije od štirih delavcev ali zaposlenih izjavili, da se je njihov dohodek v letu 2014 zaradi znižanja plač zmanjšal v primerjavi s prejšnjim letom. Poleg tega je 38 % vprašanih, ki so menili, da se bodo njihove plače v naslednjem četrtletju ponovno zmanjšale, svoje stroške ustrezno zmanjšalo.
            
            
               16.V obdobju 2009–2015 je bil kazalnik zaupanja potrošnikov (tehtani odstotek pozitivnih in negativnih odgovorov) negativen. Kazalnik se je močno poslabšal v prvih treh letih (–46 (2009), –63 (2010), –74(2011)) in svoj najslabši rezultat dosegel leta 2012 (–75). Potrošnikom se je od takrat povrnilo zaupanje in kazalnik je znova skoraj pridobil vrednosti iz leta 2009: (–49 za obdobje od 2014 do 2015).
            
            
               17.Po podatkih poročila ELSTAT o dohodkih gospodinjstev in življenjskih razmerah je leta 2012 23 % Grkov živelo pod pragom revščine
                  9
               .
            
            
               18.Doslej je bilo za maloprodajni sektor vloženih še pet drugih vlog ESPG
                  10
               , ki so prav tako temeljile na svetovni finančni in gospodarski krizi.
            
            
               Dogodki, ki so povzročili odpuste in opustitev dejavnosti
            
            
               19.Po podatkih grških organov sta razloga za te odpuste stečaj in zaprtje družbe. Razloga, ki sta podjetje privedla do stečaja, sta v glavnem naslednja: (1) zmanjšanje razpoložljivih dohodkov gospodinjstev zaradi povečanja davčne obremenitve, zmanjšanja plač (zasebnih in javnih uslužbencev) in porasta brezposelnosti, kar je povzročilo velikanski upad kupne moči; (2) občutno zmanjšanje posojil podjetjem in posameznikom zaradi pomanjkanja denarja v grških bankah. Po navedbah grške centralne banke je bila letna stopnja rasti posojil, odobrenih gospodinjstvom in podjetjem (razen finančnim podjetjem), od leta 2010 negativna zaradi pomanjkanja sredstev v grških bankah.
            
            
               20.Leta 1986 je skupina manjših trgovin z živili v okrožju Larissa ustanovila zadrugo (Supermarket Larissa). Zadruga je hitro rasla in odpirala nove trgovine z vključevanjem novih delavcev lastnikov. Nazadnje je podjetje obsegalo 42 trgovin s 600 delavci med zaposlenimi in delavci lastniki. Uspešen razvoj zadruge je prekinila gospodarska in finančna kriza. 
            
            
               21.Zaradi upada kupne moči grških gospodinjstev po padcu grškega gospodarstva od začetka gospodarske in finančne krize se je povpraševanje po proizvodih, tudi osnovnih potrebščinah, zmanjšalo. Leta 2015, po petletnem zaporednem padanju, je bil obseg trgovine na drobno z živili, pijačami in tobačnimi izdelki za več kot 30 % manjši od obsega v letu 2008, tj. ob začetku krize.
            
            
               Obseg trgovine na drobno z živili, pijačami in tobačnimi izdelki v Grčiji
                  (letne spremembe v odstotkih)
            
            
                     
                  
                  
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
                  
                     
                        2014–2015
                           11
                        
                     
                  
               
                     
                        Živila, pijača, tobačni izdelki
                           12
                        
                     
                  
                  
                     
                        –6,1
                     
                  
                  
                     
                        –5,5
                     
                  
                  
                     
                        –6,0
                     
                  
                  
                     
                        –9,0
                     
                  
                  
                     
                        –9,1
                     
                  
                  
                     
                        0,4
                     
                  
               
                     
                        Vir: ELSTAT.
                     
                  
               
               22.Prodaja Supermarketa Larissa je sledila enakemu upadu kot grško gospodarstvo in je bila leta 2013 24 % nižja kot leta 2009.
            
         
         
            
               Supermarket Larissa ABEE 
                  (prodaja v milijonih EUR)
            
            
                     
                        2009
                     
                  
                  
                     
                        2010
                     
                  
                  
                     
                        2011
                     
                  
                  
                     
                        2012
                     
                  
                  
                     
                        2013
                     
                  
               
                     
                        67,6
                     
                  
                  
                     
                        66,9
                     
                  
                  
                     
                        64,5
                     
                  
                  
                     
                        58,6
                     
                  
                  
                     
                        51,6
                     
                  
               
               23.Da bi se podjetje prilagodilo razmeram na trgu, je uporabilo nekatere varčevalne ukrepe, kot so znižanje plač (–30 %), ponovno pogajanje o najemih, prestavljanje datumov zapadlosti računov, ponudba cenejših izdelkov, zmanjšanje operativnih stroškov (npr. s skrajšanjem obdobja razsvetljave v trgovinah) itd. Vendar pa podjetje ni moglo premostiti svoje izgube in je nazadnje v drugem četrtletju leta 2014 moralo zapirati trgovine eno za drugo. Do zaprtja podjetja in odpustov, ki so temu sledili, je nazadnje prišlo leto pozneje (v drugem četrtletju leta 2015), ko je sodišče odločilo o stečaju na zahtevo dobavitelja Supermarketa Larissa.
            
            
               Pričakovani učinek odpustov na lokalno, regionalno ali državno gospodarstvo in zaposlenost
            
            
               24.Grški organi trdijo, da bodo odpusti v Supermarketu Larissa še poslabšali stopnjo brezposelnosti, ki se je že poslabšala zaradi gospodarske in finančne krize in se zdi posebej občutljiva. Grčija ima najvišjo stopnjo brezposelnosti v državah članicah EU in peto najvišjo na svetu
                  13
               .
            
            
               Stopnja brezposelnosti
                
                  
            
            
                  
                     Vir: Eurostat
                  14
                in ELSTAT.
            
            
               25.Poleg tega so dolgovi Supermarketa Larissa do tretjih oseb ocenjeni na približno 33,5 milijona EUR. To naj bi zlasti prizadelo dobavitelje supermarketa, kar bi povzročilo večfazne stečaje in dodatne odpuste.
            
            
               26.Do večine odpustov (97,5 %) je prišlo v Tesaliji, na območju na ravni NUTS 3 Larissa (EL142). Stanje na področju zaposlenosti v Tesaliji, ki se je zdelo nekoliko boljše od nacionalnega povprečja (51,8 % v primerjavi s 50,8 % leta 2012 in 49,6 % v primerjavi z 48,8 % leta 2013), je bilo leta 2014 nekoliko slabše (49 % v primerjavi z 49,4 % leta 2014)
                  15
               . Poleg tega v regiji primanjkuje prostih delovnih mest v primerjavi z velikim številom iskalcev zaposlitve. Posledično je bilo v Tesaliji že več kot 12 mesecev brezposelnih 73,5 % brezposelnih oseb
                  16
               .
            
            
               Ciljni prejemniki in predlagani ukrepi
            
            
               Ciljni prejemniki
            
            
               27.Pričakuje se, da bodo v ukrepih sodelovali vsi presežni delavci. Razčlenitev teh delavcev po spolu, državljanstvu in starostni skupini:
            
            
                     
                        Kategorija
                     
                  
                  
                     
                        Število 
                           ciljnih prejemnikov
                     
                  
               
                     
                        Spol:
                     
                  
                  
                     
                        moški:
                     
                  
                  
                     
                        194
                     
                  
                  
                     
                        (34,8 %)
                     
                  
               
                     
                  
                  
                     
                        ženske:
                     
                  
                  
                     
                        363
                     
                  
                  
                     
                        (65,2 %)
                     
                  
               
                     
                        Državljanstvo:
                     
                  
                  
                     
                        državljani EU:
                     
                  
                  
                     
                        556
                     
                  
                  
                     
                        (99,8 %)
                     
                  
               
                     
                  
                  
                     
                        državljani nečlanic EU:
                     
                  
                  
                     
                        1
                     
                  
                  
                     
                        (0,2 %)
                     
                  
               
                     
                        Starostna skupina:
                     
                  
                  
                     
                        15–24 let:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25–29 let:
                     
                  
                  
                     
                        50
                     
                  
                  
                     
                        (9,0 %)
                     
                  
               
                     
                  
                  
                     
                        30–54 let:
                     
                  
                  
                     
                        479
                     
                  
                  
                     
                        (86,0 %)
                     
                  
               
                     
                  
                  
                     
                        55–64 let:
                     
                  
                  
                     
                        28
                     
                  
                  
                     
                        (5,0 %)
                     
                  
               
                     
                  
                  
                     
                        starejši od 64 let:
                     
                  
                  
                     
                        0
                     
                  
                  
                     
                        (0,0 %)
                     
                  
               
               28.Poleg tega bo Grčija zagotovila prilagojene storitve, sofinancirane s sredstvi iz ESPG, za do 543 mladih, ki niso zaposleni, se ne izobražujejo ali usposabljajo (NEET) in so na dan vložitve vloge mlajši od 30 let, saj so odpusti iz odstavka 5 v regijah na ravni NUTS 2 Θεσσαλία (Tesalija) (EL14) in Κεντρική Μακεδονία (Osrednja Makedonija) (EL12), ki sta upravičeni v okviru pobude za zaposlovanje mladih.
            
            
               29.Skupno predvideno število ciljnih prejemnikov, za katere se pričakuje, da bodo sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 1 100.
            
            
               Upravičenost predlaganih ukrepov
            
            
               30.Prilagojene storitve, ki bodo zagotovljene presežnim delavcem in mladim, ki niso zaposleni, se ne izobražujejo ali usposabljajo, vključujejo naslednje ukrepe: 
            
            
               –Poklicno svetovanje: Ta spremljevalni ukrep, ki bo ponujen vsem udeležencem, zajema naslednje stopnje:
            
            
               1. Informacije za mlade, ki niso zaposleni, se ne izobražujejo ali usposabljajo. V nasprotju z delavci, ki bodo prejeli pomoč in so že opredeljeni (nekdanji delavci in delavci lastniki Supermarketa Larissa), je treba mlade, ki niso zaposleni, se ne izobražujejo ali usposabljajo in bodo prejeli pomoč, še opredeliti. Med drugimi merili za izbiro ciljnih mladih, ki niso zaposleni, se ne izobražujejo ali usposabljajo, bodo grški organi uporabili merila, usklajena z merili iz grškega izvedbenega načrta Jamstvo za mlade (tj. mladi, ki jim grozi izključenost, raven dohodka gospodinjstev, stopnja izobrazbe, trajanje brezposelnosti itd.), in razpis za prijavo interesa. V ta namen nameravajo začeti informacijske kampanje, usmerjene na mlade, ki niso zaposleni, se ne izobražujejo ali usposabljajo.
            
            
               2. Sprejem in registracija. Prvi ukrep za vse udeležence (delavce in mlade, ki niso zaposleni, se ne izobražujejo ali usposabljajo) vključuje informacije o razpoložljivih storitvah in usposabljanjih ter zahtevah glede spretnosti in usposabljanja. 
            
         
         
            
               3. Dokument z osebnimi podatki in delovnimi izkušnjami. S tem ukrepom se delavcem in mladim, ki niso zaposleni, se ne izobražujejo ali usposabljajo, pomaga opredeliti lastne prednosti in slabosti ter možnosti v povezavi z njihovimi interesi ter izdelati realističen poklicni načrt.  Na podlagi teh ocen se sestavi dokument z osebnimi podatki in delovnimi izkušnjami, individualnim načrtom in akcijskim načrtom.
            
            
               4. Podpora pri iskanju zaposlitve ter poklicno svetovanje. To vključuje: (1) usposabljanje iz horizontalnih vprašanj, kot so razvoj socialnih spretnosti, prilagajanje na nove razmere, odločanje; (2) pomoč pri iskanju zaposlitve, vključno z informacijami o razpoložljivih delovnih mestih, aktivnim pregledovanjem lokalnih in regionalnih zaposlitvenih priložnosti, tehnikami iskanja zaposlitve in usposabljanjem o pisanju življenjepisa in motivacijskega pisma ter načinih priprave na razgovor za službo; (3) poklicno svetovanje: svetovalci bodo odpuščenim delavcem in mladim, ki niso zaposleni, se ne izobražujejo ali usposabljajo, zagotovili poklicno svetovanje ter jih opozarjali na posamezna razpisana delovna mesta.
            
            
               5. Informiranje in svetovanje za pridobitev zaposlitve. Svetovalci bodo prav tako spremljali delavce in mlade, ki niso zaposleni, se ne izobražujejo ali usposabljajo, med izvajanjem njihovih poti usposabljanja in individualnih načrtov ponovnega vključevanja v zaposlitev. Udeleženci, ki jih zanima ustanovitev podjetja, bodo prejeli splošno podporo in svetovanje za podjetništvo v okviru tega ukrepa poklicnega svetovanja.
            
            
               6. Spremljanje. To zagotavlja spremljanje udeležencev v šestih mesecih po koncu izvajanja ukrepov. Ta dejavnost se bo izvajala na stroške države članice.
            
            
               –Usposabljanje, prekvalifikacija in poklicno usposabljanje. V okviru tega ukrepa bo delavcem in mladim, ki niso zaposleni, se ne izobražujejo ali usposabljajo, zagotovljeno poklicno usposabljanje, ki ustreza njihovim potrebam, kot so bile opredeljene med dejavnostmi poklicnega svetovanja, ter na področjih in v sektorjih z dobrimi možnostmi za razvoj, ki ustrezajo priznanim potrebam na trgu dela. Usposabljanja se lahko dopolnijo tudi s pripravništvi.
            
            
               –Prispevek za ustanovitev podjetja. Delavci ali mladi, ki niso zaposleni, se ne izobražujejo ali usposabljajo, ki bodo ustanovili lastno podjetje, bodo prejeli prispevek v višini do 15 000 EUR za kritje ustanovitvenih stroškov. V Grčiji je ena največjih težav, s katero se srečujejo podjetniki pri ustanavljanju podjetij, dostop do financiranja. Banke zaradi pomanjkanja denarja odklonijo večino zahtev po posojilih. Ta ukrep je namenjen spodbujanju podjetništva s to finančno podporo. Prispevek bo izplačan v obrokih po doseganju nekaterih mejjnikov kot so izdelava poslovnega načrta, registracija podjetja itn. Glede na izkušnje, ki jih ima znatno število upravičencev kot članov/delavcev lastnikov zadruge, grški organi menijo, da je zelo verjetno, da bodo nekatera nova podjetja organizirana kot socialne zadruge in bi bila torej v skladu z grškim pravom upravičena do pomoči s področja socialnega gospodarstva in socialnega podjetništva
                  17
               .
            
            
               –Nadomestilo za udeležbo in usposabljanje. Za kritje stroškov, ki nastanejo pri udeležbi v ukrepu poklicnega svetovanja, bodo upravičenci prejeli 50 EUR za vsak dan udeležbe. Med usposabljanjem znaša nadomestilo 6 EUR na uro.
            
            
               –Nadomestilo za mobilnost. Delavci ali mladi, ki niso zaposleni, se ne izobražujejo ali usposabljajo, ki sprejmejo zaposlitev, zaradi katere morajo spremeniti kraj stalnega prebivališča, bodo prejeli pavšalni znesek v višini 2 000 EUR za kritje nujnih izdatkov.
            
            
               31.Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.
            
            
               32.Grčija je poslala zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov.
            
            
               Ocena proračuna
            
            
               33.Predvideni skupni stroški so 10 780 000 EUR, kar vključuje izdatke za prilagojene storitve v višini 10 530 000 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 250 000 EUR.
            
            
               34.Skupni zaprošeni finančni prispevek iz ESPG znaša 6 468 000 EUR (60 % skupnih stroškov).
            
            
                     
                        Ukrepi
                     
                  
                  
                     
                        Predvideno število udeležencev
                     
                  
                  
                     
                        Predvideni stroški na udeleženca
                        (v EUR)
                     
                  
                  
                     
                        Predvideni skupni stroški
                     
                     
                        (v EUR)
                     
                  
               
                     
                        Prilagojene storitve (ukrepi na podlagi člena 7(1)(a) in (c) uredbe o ESPG)
                     
                  
               
                     
                        Poklicno svetovanje
                     
                  
                  
                     
                        1 100
                     
                  
                  
                     
                        1 250
                     
                  
                  
                     
                        1 375 000
                     
                  
               
                     
                        Usposabljanje, prekvalifikacija in poklicno usposabljanje
                     
                  
                  
                     
                        1 100
                     
                  
                  
                     
                        2 690
                     
                  
                  
                     
                        2 960 000
                     
                  
               
                     
                        Prispevek za ustanovitev podjetja 
                     
                  
                  
                     
                        200
                     
                  
                  
                     
                        15 000
                     
                  
                  
                     
                        3 000 000
                     
                  
               
                     
                        Vmesni seštevek (a):
                     
                     
                        Odstotek svežnja prilagojenih storitev 
                     
                  
                  
                     
                        –
                     
                  
                  
                     
                        7 335 000
                     
                  
               
                     
                  
                  
                     
                  
                  
                     
                        (69,66 %)
                     
                  
               
                     
                        Nadomestila in spodbude (ukrepi na podlagi člena 7(1)(b) uredbe o ESPG)
                     
                  
               
                     
                        Nadomestilo za udeležbo 
                     
                  
                  
                     
                        1 100
                     
                  
                  
                     
                        1 250
                     
                  
                  
                     
                        1 375 000
                     
                  
               
                     
                        Nadomestilo za usposabljanje
                     
                  
                  
                     
                        900
                     
                  
                  
                     
                        1 800
                     
                  
                  
                     
                        1 620 000
                     
                  
               
                     
                        Nadomestilo za mobilnost in prispevek za potne stroške 
                     
                  
                  
                     
                        100
                     
                  
                  
                     
                        2 000
                     
                  
                  
                     
                        200 000
                     
                  
               
                     
                        Vmesni seštevek (b):
                     
                     
                        Odstotek svežnja prilagojenih storitev
                     
                  
                  
                     
                        –
                     
                  
                  
                     
                        3 195 000
                     
                  
               
                     
                  
                  
                     
                  
                  
                     
                        (30,34 %)
                     
                  
               
                     
                        Ukrepi na podlagi člena 7(4) uredbe o ESPG
                     
                  
               
                     
                        1. Priprava
                     
                  
                  
                     
                        –
                     
                  
                  
                     
                        40 000
                     
                  
               
                     
                        2. Upravljanje
                     
                  
                  
                     
                        –
                     
                  
                  
                     
                        110 000
                     
                  
               
                     
                        3. Širjenje informacij in obveščanje javnosti
                     
                  
                  
                     
                        –
                     
                  
                  
                     
                        50 000
                     
                  
               
                     
                        4. Nadzor in poročanje
                     
                  
                  
                     
                        –
                     
                  
                  
                     
                        50 000
                     
                  
               
                     
                        Vmesni seštevek (c):
                     
                     
                        Odstotek skupnih stroškov
                     
                  
                  
                     
                  
                  
                     
                        250 000
                     
                  
               
                     
                  
                  
                     
                  
                  
                     
                        (2,32 %)
                     
                  
               
                     
                        Skupni stroški (a + b + c):
                     
                  
                  
                     
                        –
                     
                  
                  
                     
                        10 780 000
                     
                  
               
                     
                        Prispevek ESPG (60 % skupnih stroškov)
                     
                  
                  
                     
                        –
                     
                  
                  
                     
                        6 468 000
                     
                  
               
               35.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Grčija je potrdila, da so ti ukrepi odvisni od dejavnega sodelovanja ciljnih prejemnikov pri iskanju zaposlitve ali usposabljanju.
            
            
               36.Grčija je potrdila, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika.
            
            
               Obdobje upravičenosti izdatkov
            
            
               37.Grčija je prilagojene storitve ciljnim delavcem in mladim, ki niso zaposleni, se ne izobražujejo ali usposabljajo, začela zagotavljati 26. februarja 2016. Izdatki za ukrepe za delavce bodo torej upravičeni do finančnega prispevka iz ESPG od 26. februarja 2016 do 26. februarja 2018, medtem ko bodo izdatki za ukrepe za mlade, ki niso zaposleni, se ne izobražujejo ali usposabljajo, upravičeni do finančnega prispevka iz ESPG od 26. februarja 2016 do 31. decembra 2017.
            
            
               38.Upravni izdatki Grčije za izvajanje ESPG so se začeli 26. februarja 2016. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 26. februarja 2016 do 26. avgusta 2018. 
            
            
               Dopolnjevanje ukrepov, ki se financirajo z nacionalnimi sredstvi ali sredstvi Unije
            
         
         
            
               39.Vir nacionalnega vnaprejšnjega financiranja ali sofinanciranja je nacionalni program javnih naložb.
            
            
               40.Grčija je potrdila, da opisani ukrepi, ki prejmejo finančni prispevek iz ESPG, ne bodo hkrati financirani iz drugih finančnih instrumentov Unije.
            
            
               Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi
            
            
               41.Grčija je navedla, da je bil usklajeni sveženj prilagojenih storitev pripravljen v posvetovanju s predstavniki ciljnih prejemnikov, Inštitutom za delo grške konfederacije sindikatov (GSEE) in agencijo za zaposlovanje Manpower (OAED)
                  18
               . Marca 2015 je potekal prvi skupni sestanek, na katerem je bila preverjena upravičenost zadeve v podporo nekdanjim delavcem supermarketa Larissa. Po več srečanjih med Ministrstvom za delo, socialno varnost in socialno solidarnost ter predstavniki delavcev je bila julija 2015 dogovorjena predlagana vloga in vsebina celostnega svežnja ukrepov.
            
            
               Sistemi upravljanja in nadzora
            
            
               42.Vloga vsebuje opis sistema upravljanja in nadzora, ki opredeljuje odgovornosti vključenih organov. Grčija je Komisijo obvestila, da bodo finančni prispevek upravljali in nadzirali isti organi, ki v Grčiji upravljajo in nadzirajo financiranje iz Evropskega socialnega sklada (ESS). Organ izvajanja ukrepov ESS (EYE-EKT) bo deloval kot organ upravljanja, Odbor za finančni nadzor Generalnega sekretariata za davčno politiko na Ministrstvu za finance kot revizijski organ ter posebna služba za certificiranje in preverjanje sofinanciranih programov na Ministrstvu za gospodarstvo, infrastrukturo, promet in turizem kot certifikacijski organ.
            
            
               Obveznosti zadevne države članice
            
            
               43.Grčija je predložila vsa potrebna zagotovila v zvezi z naslednjim: 
            
            
               –pri dostopu do predlaganih ukrepov in njihovem izvajanju bosta upoštevani načeli enakosti obravnave in nediskriminacije;
            
            
               –zahteve nacionalne zakonodaje in zakonodaje EU o kolektivnih odpustih so bile upoštevane;
            
            
               –predlagani ukrepi ne bodo prejeli finančne podpore iz drugih skladov ali finančnih instrumentov Unije in preprečeno bo vsakršno dvojno financiranje;
            
            
               –predlagani ukrepi bodo dopolnjevali ukrepe, financirane iz strukturnih skladov;
            
            
               –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči.
            
            
               PRORAČUNSKE POSLEDICE
            
            
               Proračunski predlog
            
            
               44.Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  19
               .
            
            
               45.Komisija po proučitvi vloge v zvezi s pogoji iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in ocenjenih stroškov predlaga uporabo sredstev ESPG v znesku 6 468 000 EUR, kar predstavlja 60 % skupnih stroškov predlaganih ukrepov, da se zagotovi finančni prispevek za vlogo.
            
            
               46.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  20
               .
            
            
               Povezani akti
            
            
               47.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 6 468 000 EUR v ustrezno proračunsko vrstico.
            
         
         
            
               48.Ko bo Komisija sprejela ta predlog sklepa o uporabi sredstev ESPG, bo hkrati z izvedbenim aktom sprejela sklep o finančnem prispevku, ki bo začel veljati na datum, ko bosta Evropski parlament in Svet sprejela predlagani sklep o uporabi sredstev ESPG.
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi sredstev Evropskega sklada za prilagoditev globalizaciji 
                  (vloga Grčije – EGF/2015/011 GR/Supermarket Larissa)
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006
                  21
               , ter zlasti člena 15(4) Uredbe,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  22
               , ter zlasti točke 13 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela.
            
            
               (2)Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013
                  23
               .
            
            
               (3)Grčija je 26. novembra 2015 vložila vlogo EGF/2015/011 GR/Supermarket Larissa za finančni prispevek iz ESPG po odpustih v Supermarketu Larissa ABEE v Grčiji. Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.
            
            
               (4)V skladu s členom 6(2) Uredbe (EU) št. 1309/2013 se je Grčija odločila, da prilagojene storitve, sofinancirane iz ESPG, zagotovi tudi 543 mladim, ki niso zaposleni, se ne izobražujejo ali usposabljajo (NEET).
            
            
               (5)Zato bi bilo treba uporabiti sredstva ESPG, da se zagotovi finančni prispevek v višini 6 468 000 EUR za vlogo, ki jo je vložila Grčija.
            
            
               (6)Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –
            
            
               SPREJELA NASLEDNJI SKLEP: 
            
            
               Člen 1
            
            
               V okviru splošnega proračuna Evropske unije za proračunsko leto 2016 se iz Evropskega sklada za prilagoditev globalizaciji uporabi vsota 6 468 000 EUR v odobritvah za prevzem obveznosti in odobritvah plačil.
            
            
               Člen 2
            
         
         
            
               Ta sklep začne veljati na dan objave v Uradnem listu Evropske unije. Uporablja se od [the date of its adoption]*.
            
            
               
                  24V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 855.
               
               
                  
                     (2)
                  V smislu člena 3 uredbe o ESPG.
               
               
                  
                     (3)
                  Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34).
               
               
                  
                     (4)
                  UL L 393, 30.12.2006, str. 1.
               
               
                  
                     (5)
                  V skladu s četrtim odstavkom člena 7 Uredbe (EU) št. 1309/2013.
               
               
                  
                     (6)
                  422 delavcev in 135 delavcev lastnikov.
               
               
                  
                     (7)
                  Oznaka: nama_fcs_k.
               
               
                  
                     (8)
                  http://www.inegsee.gr/wp-content/uploads/2014/07/Symperasmata.pdf.
               
               
                  
                     (9)
                  V Grčiji je prag revščine 5 708 EUR letno na osebo (za fizične osebe) in 11 986 EUR za gospodinjstva, ki obsegajo dve odrasli osebi in dva otroka do 14. leta starosti.
               
               
                  
                     (10)
                  EGF/2010/010 CZ Unilever, COM(2011) 61,
                     EGF/2010/016 ES Aragón retail, COM(2010) 615,
                     EGF/2011/004 GR ALDI Hellas, COM(2011) 580,
                     EGF/2014/009 GR Sprider Stores, COM(2014) 620,
                     EGF/2014/013 GR Odyssefs Fokas, COM(2014) 702.
               
               
                  
                     (11)
                  Zajema obdobje od januarja 2014 do novembra 2015.
               
               
                  
                     (12)
                  Obsega velike trgovine z živili in specializirane trgovine za živila, pijačo in tobačne izdelke.
               
               
                  
                     (13)
                  Vir: ILO.
                     
                  
                     http://www.ilo.org/global/research/global-reports/global-employment-trends/2014/WCMS_233936/lang--en/index.htm
                  
               
               
                  
                     (14)
                  Oznaka Eurostat tsdec450.
               
               
                  
                     (15)
                  Vir: Eurostat [oznaki (lfst_r_lfe2emprt) in (lfsi_emp_a)].
               
               
                  
                     (16)
                  Vir: oznaka Eurostat [lfst_r_lfu2ltu].
               
               
                  
                     (17)
                  Zakon 4019/2011.
               
               
                  
                     (18)
                  O.A.E.D. je glavni instrument za izvajanje vladne politike na zaposlovanje. Je pravna oseba javnega prava in neposredno odgovorna ministrstvu za delo in socialne zadeve.
               
               
                  
                     (19)
                  UL L 347, 20.12.2013, str. 884.
               
               
                  
                     (20)
                  UL C 373, 20.12.2013, str. 1.
               
               
                  
                     (21)
                  UL L 347, 20.12.2013, str. 855.
               
               
                  
                     (22)
                  UL C 373, 20.12.2013, str. 1.
               
               
                  
                     (23)
                  Uredba Sveta (EU, Euratom) št. 1311/2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (24)
                   Date to be inserted by the Parliament before the publication in OJ.